
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/81/2024 8724201962 05. 03. 2026 JUDr. František Krasňan ECLI:SK:OSPP:2026:8724201962.10
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.XX.XXXX, bytom ako otec, zast. opatrovníkom Úradom práce, sociálnych vecí a rodiny Poprad, dieťa rodičov: matky: C. D. B., nar. XX.XX.XXXX, trvale bytom E. XXXX/X, XXX XX A., t. č. B. XXX/ XX, XXX XX A., právne zast. F. G. G. H., advokátka so sídlom Francisciho 3288, 058 01 Poprad, IČO: 36 158 992 a otca: C. A. B., nar. XX.XX.XXXX, trvale bytom F. XXX/XX, XXX XX I., t. č. E. XXXX/X, XXX XX A., právne zast. Advokátska kancelária Andrea Havelková s.r.o., so sídlom D. Dlabača 2748/28, 010 01 Žilina, IČO: 36 854 956, v konaní začatom na návrh otca o zmenu úpravy rodičovských práv a povinností takto rozhodol: I. Schvaľuje rodičovskú dohodu v tomto znení: M e n í sa rozsudok Okresného súdu Poprad, č.k. 14P/27/2022 zo dňa 7.4.2022 tak, že mal. A. B., nar. XX.X.XXXX sa z v e r u j e do osobnej starostlivosti otca, pričom obaja rodičia ju budú zastupovať a spravovať jej majetok. Matka mal. dieťaťa sa z a v ä z u j e prispievať na výživu mal. A. bežným výživným v sume 375,- eur mesačne počnúc dňom 5.3.2026, ktoré sa matka zaväzuje hradiť na účet otca vždy do 15. dňa v mesiaci vopred až do doby, kým sa nezmenia pomery. Rodičia sa dohodli, že mimoriadne výdavky mal. A. vrátane školného budú rodičia hradiť každý v jednej polovici. Matka j e o p r á v n e n á stýkať sa s mal. A. každý nepárny týždeň v mesiaci od piatka od 16.30 hod. do nedele 16.00 hod. s tým, že v párnom týždni kalendárneho roka sa bude maloletá stretávať s matkou v utorok popoludní od 15.30 hod. do 19.00 hod. V prípade neuskutočnenia sa styku matky s mal. dcérou rodičia sú povinní si poskytnúť náhradný termín. II. Slovenská republika m á nárok na náhradu trov konania vo vzťahu 50 % voči matke mal. dieťaťa a 50 % voči otcovi mal. dieťaťa. III. Žiaden z účastníkov n e m á
právo na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon.
2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách štátu súd rozhodol podľa ust. § 57 a § 58 ods. 2 CMP. 4. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

